CELEX: 62017TN0175
Language: et
Date: 2017-03-15 00:00:00
Title: Kohtuasi T-175/17: 15. märtsil 2017 esitatud hagi – Ostvesta versus komisjon

14.8.2017   
            
            
               ET
            
            
               Euroopa Liidu Teataja
            
            
               C 269/26
            
         15. märtsil 2017 esitatud hagi – Ostvesta versus komisjon
   (Kohtuasi T-175/17)
   (2017/C 269/38)
   Kohtumenetluse keel: läti
   
      Pooled
   
   
      Hageja: Ostvesta SIA (Riia, Läti) (esindaja: advokaat J. Davidovičs)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Pettustevastase Ameti (OLAF) lähetusaruanne THOR (2013) 11413-07/05/2013 ja selle 15 lisa, lõpparuanne OF/2010/0827/B1, aruanne OF/2010/0827 ja aruanne THOR (2011) 27463, kuna nendes aktides esinevad tõsised rikkumised, ja nende alusel võetud soovitatud meetmed;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et vaidlustatud aktid on siduvad liikmesriigi maksuasutustele ja kohtutele ja loovad vahetuid õiguslikke tagajärgi, mis kahjustavad hageja isiklikke ja tegelikke huve ja õigusi, muutes tema õiguslikku olukorda, mistõttu neid tuleb lugeda vaidlustatavateks aktideks, võttes arvesse:
               
                           —
                        
                        
                           „liidu omavahendite“ hulka kuuluva tollimaksu laadi ja kohustustega, mis sellest tulenevad liikmesriikidele, kes on kohustatud neid tollimakse koguma;
                        
                     
                           —
                        
                        
                           OLAFi kui Euroopa Komisjoni välisjuurdlustes asendava haldusuurimist läbi viiva organi laadi;
                        
                     
                           —
                        
                        
                           Euroopa Komisjoni rolli, kuivõrd ta on institutsioon, mis täidab Euroopa Liidu tolliseadustiku kohaldamisel täidesaatvat funktsiooni.
                        
                     
         
               2.
            
            
               Teine väide, et vaidlustatud aktid on õigusvastased ja neis esinevad rikkumised, kuna:
               
                           —
                        
                        
                           need ei sisalda ühtegi kohustuslikku põhielementi, mille seadusandja on ette näinud Euroopa Parlamendi ja nõukogu 11. septembri 2013. aasta määruses (EL, EURATOM) nr 883/2013; st ei ole märgitud uurimise menetlustagatisi, uurimises osalenud isikuid, hageja seaduslike esindajate ärakuulamist ega esialgset õiguslikku kvalifikatsiooni;
                        
                     
                           —
                        
                        
                           pädevate ametiasutuste vastutus on põhjendamatult ja vastuoluliselt tagasi lükatud;
                        
                     
                           —
                        
                        
                           OLAF ei ole täitnud oma kohustust viia läbi objektiivne ja sõltumatu uurimine, mis järgib vastutuse puudumise presumptsiooni põhimõtet;
                        
                     
                           —
                        
                        
                           lähetusaruandes ja lõpparuandes on valeteavet, kuna uurimise käigus viidi läbi puudulikke toiminguid või jäeti toiminguid tegemata;
                        
                     
                           —
                        
                        
                           dumpinguvastaseid ühenduse õigusnorme on rikutud ja valesti kohaldatud;
                        
                     
                           —
                        
                        
                           on rikutud ja valesti kohaldatud ühenduse õigusnorme ja Taiwani Vabariigi õigusnorme seoses kohustusega, mis on pandud Taiwani BOFT-ile (väliskaubanduse amet) kontrollida tema poolt sertifitseeritava kauba päritolu;
                        
                     
                           —
                        
                        
                           on rikutud ja valesti kohaldatud nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 220 lõike 2 punkti b;
                        
                     
                           —
                        
                        
                           on rikutud aluslepinguid ja õigusnorme nende kohaldamiseks, nagu EL põhiõiguste hartat ja täpsemalt selle artiklit 41.